2017. gada \_\_\_.\_\_\_\_\_\_\_\_\_ Noteikumi Nr.

Rīgā (prot. Nr. .§)

**“Kārtība, kādā tiek veikta Eiropas infrastruktūras savienošanas instrumenta finansēto transporta un telekomunikāciju nozares projektu iesniegumu saskaņošana, finansēšanas līguma un tā grozījumu saskaņošana, un projektu īstenošanas uzraudzība”**

*Izdoti saskaņā ar Eiropas infrastruktūras savienošanas instrumenta projektu uzraudzības likuma 5.panta otro daļu un 9.panta otro daļu*

1. **Vispārīgie jautājumi**
   1. Noteikumi nosaka kārtību, kādā Satiksmes ministrija kā Uzraudzības iestāde (turpmāk – Uzraudzības iestāde) Eiropas infrastruktūras savienošanas instrumenta (turpmāk – EISI) finansēto transporta nozares projektu un telekomunikāciju nozarē – platjoslas tīklu projektu īstenošanā:
   2. izvērtē un saskaņo projekta iesniegumu;
   3. izvērtē un sniedz viedokli par finansēšanas līguma projektu un tā grozījumiem, ja projekta īstenošanai piešķirts valsts budžeta līdzfinansējums;
   4. veic projekta īstenošanas uzraudzību.
2. Atbalsta saņēmējs projekta īstenošanā ir vienīgais finansējuma saņēmējs vai viens no finansējuma līdzsaņēmējiem sadarbības projektā ar vienu vai vairākiem Latvijā vai citā Eiropas Savienības (turpmāk – ES) dalībvalstī reģistrētiem publiskiem vai privātiem uzņēmumiem.
3. Sadarbības projekta gadījumā tiek nozīmēts vadošais projekta partneris, kas pilda projekta koordinatora funkcijas atbilstoši finansēšanas līguma nosacījumiem.
4. Ja projekta īstenošanai līdzfinansējums tiek nodro­šināts no valsts budžeta līdzekļiem, valsts budžeta iestāde (ministrija vai cita centrālā iestāde, vai tās institucionālajā padotībā esošas iestādes) attiecīgi plāno projekta īstenošanai nepieciešamo valsts budžeta līdzfinansējumu un sagatavo pieprasījumu saskaņā ar normatīvajiem aktiem par valsts budžeta pieprasījumu izstrādāšanas un iesniegšanas principiem.
5. Ja atbalsta saņēmējs, kam piešķirts valsts budžeta līdzfinansējums, ir valsts budžeta iestāde, kas koordinē transporta un sakaru politikas īstenošanu, projekta īstenošanai nepieciešamo finansējumu plāno Uzraudzības iestāde.
6. Ja projekta īstenošanai piešķirti valsts budžeta līdzekļi vai pašvaldības budžeta līdzekļi, atbalsta saņēmējs nodrošina budžeta izpildi atbilstoši likumam par budžetu un finanšu vadību.
7. Ja projekta īstenošanai līdzfinansējums netiek nodrošināts no valsts budžeta līdzekļiem, norēķini par projekta īstenošanu tiek veikti starp Eiropas Komisijas izveidoto Inovāciju un tīklu izpildaģentūru (turpmāk – INEA) un atbalsta saņēmēju vienīgā finansējuma saņēmēja gadījumā, vai INEA un projekta koordinatoru sadarbības projekta gadījumā.
8. **Projekta iesnieguma iesniegšana un saskaņošana**
9. Uzraudzības iestāde piecu darba dienu laikā, pamatojoties uz Eiropas Komisijas publikāciju, ievieto informāciju Satiksmes ministrijas mājaslapā par EISI projektu konkursa uzsaukumu.
10. Projekta iesniedzējs, pamatojoties uz Eiropas Komisijas izsludinātā projektu pieteikumu konkursa nolikumu, sagatavo projekta iesniegumu un iesniedz to saskaņošanai Uzraudzības iestādē 8.punktā minētās publikācijas noteiktajā termiņā, bet ne vēlāk kā desmit darba dienas pirms Eiropas Komisijas noteiktā projektu iesniegšanas termiņa.
11. Projekta iesniegumu Uzraudzības iestādē iesniedz vienā eksemplārā papīra veidā vai nosūtot to elektroniski uz oficiālo elektroniskā pasta adresi: [satiksmes.ministrija@sam.gov.lv](mailto:satiksmes.ministrija@sam.gov.lv).
12. Par projekta iesnieguma iesniegšanu Uzraudzības iestādē ir atbildīgs:

11.1. projekta iesniedzējs – vienīgā finansējuma saņēmēja gadījumā;

11.2. projekta iesniedzējs, kas nozīmēts par projekta koordinatoru – sadarbības projektam ar vienu vai vairākiem Latvijā vai citā ES dalībvalstī reģistrētiem publiskiem vai privātiem uzņēmumiem;

11.3. Latvijas pārstāvis – sadarbības projektam ar vienu vai vairākiem citā ES dalībvalstī reģistrētiem publiskiem vai privātiem uzņēmumiem, ja citas ES dalībvalsts pārstāvis nozīmēts par projekta koordinatoru;

11.4. citas ES dalībvalsts vai trešās valsts projekta iesniedzējs.

1. Pēc projekta iesnieguma saņemšanas, Uzraudzības iestāde piecu darba dienu laikā izvērtē projekta iesniegumu, pārbauda tā atbilstību konkursa nolikuma prasībām, atbilstību nozares attīstības stratēģijai un pamatnostādnēm, kā arī pārliecinās, vai Eiropas infrastruktūras savienošanas instrumenta projektu uzraudzības likumā noteiktajā kārtībā projekta iesniegumam pievienots Finanšu ministrijas sākotnējais izvērtējums.
2. Ja projekta iesniegums aizpildīts nepilnīgi, Uzraudzības iestāde elektroniski informē projekta iesniedzēju par nepieciešamajiem precizējumiem, vienlaikus norādot precizētā projekta iesnieguma iesniegšanas termiņu. Informācijas pieprasījumu nosūta uz projekta iesniedzēja norādīto elektroniskā pasta adresi.
3. Ja precizējumi nav nepieciešami, apstiprinātu projekta iesnieguma veidlapu Uzraudzības iestāde nosūta šo noteikumu 11.1., 11.2. vai 11.3.punktā norādītajam projekta iesniedzējam, kas ir atbildīgs par projekta iesnieguma tālāku virzību un iesniegšanu INEA.
4. Saskaņojot projekta iesniegumu šo noteikumu 11.4. punktā norādītajā gadījumā, Uzraudzības iestāde informē projekta iesniedzēju par tā pienākumu projekta īstenošanas laikā nodrošināt Uzraudzības iestādes pārstāvja brīvu pieeju ar projekta īstenošanu saistītiem dokumentiem, ciktāl tas attiecas uz projekta īstenošanu Latvijas teritorijā.
5. **Finansēšanas līguma projekts un finansēšanas līguma grozījumi**
6. Atbalsta saņēmējs saskaņo finansēšanas līguma projektu vai finansēšanas līguma grozījumus ar Uzraudzības iestādi pirms to iesniegšanas INEA, ja projekta īstenošanai piešķirts valsts budžeta līdzfinansējums.
7. Par finansēšanas līguma vai finansēšanas līguma grozījumu iesniegšanu saskaņošanai ar Uzraudzības iestādi ir atbildīgs:

17.1. atbalsta saņēmējs – vienīgā finansējuma saņēmēja gadījumā;

17.2. atbalsta saņēmējs, kas nozīmēts par projekta koordinatoru – sadarbības projektam ar vienu vai vairākiem Latvijā vai citā ES dalībvalstī reģistrētiem publiskiem vai privātiem uzņēmumiem;

17.3. atbalsta saņēmējs –sadarbības projektam ar vienu vai vairākiem citā ES dalībvalstī reģistrētiem publiskiem vai privātiem uzņēmumiem, ja koordinatora funkcijas pilda citas ES dalībvalsts pārstāvis.

1. Pēc finansēšanas līguma projekta vai finansēšanas līguma grozījumu saņemšanas, Uzraudzības iestāde desmit darba dienu laikā izskata:

18.1. finansēšanas līguma projektu un pārbauda tā atbilstību projekta iesniegumā norādītajai informācijai par īstenojamajām darbībām, un plānoto finansējumu;

18.2. finansēšanas līguma grozījumus un pārbauda to atbilstību projekta īstenošanas mērķim, un nozares attīstības vadlīnijām.

1. Uzraudzības iestāde elektroniski informē atbalsta saņēmēju par nepieciešamo finansēšanas līguma projekta vai finansēšanas līguma grozījumu precizējumu veikšanu, nosūtot informāciju uz atbalsta saņēmēja norādīto elektroniskā pasta adresi. Ja precizējumi nav nepieciešami, Uzraudzības iestāde informē atbalsta saņēmēju par finansēšanas līguma projekta vai finansēšanas līguma grozījumu saskaņojumu.
2. Desmit darba dienu laikā pēc finansēšanas līguma vai finansēšanas līguma grozījumu stāšanās spēkā, atbalsta saņēmējs elektroniski iesniedz Uzraudzības iestādē parakstītu finansēšanas līguma vai finansēšanas līguma grozījumu kopiju, nosūtot to uz oficiālo elektroniskā pasta adresi: [satiksmes.ministrija@sam.gov.lv](mailto:satiksmes.ministrija@sam.gov.lv).
3. **Projektu īstenošanas uzraudzība**
4. Uzraudzības iestāde nodrošina projekta ietvaros veikto izdevumu atbilstības pārbaudi atbilstoši Eiropas Parlamenta un Padomes 2013.gada 11.decembra Regulas (ES) Nr.1316/2013, ar ko izveido Eiropas infrastruktūras savienošanas instrumentu, groza Regulu (EK) Nr.913/2010 un atceļ Regulu (EK) Nr.680/2007 un Regulu (EK) Nr.67/2010 (turpmāk – Regula 1316/2013) 22.pantam. Finanšu kontrole ietver:

21.1. progresa pārskata, starpposma maksājuma un noslēguma ziņojuma pārbaudi un saskaņošanu;

21.2. projekta ietvaros veikto izdevumu atbilstību Regulas 1316/2013 8.pantam un finansēšanas līguma prasībām izvērtēšanu;

21.3. iespējamo neatbilstību izvērtēšanu un ziņošanu, ja projektam piešķirts valsts budžeta līdzfinansējums;

21.4. nepieciešamības gadījumā pārbaudi projekta īstenošanas vietā.

1. Projekta īstenošanas uzraudzība tiek veikta Eiropas Komisijas apstiprinātiem projektiem, kas saņēma Uzraudzības iestādes apstiprinājumu pēc projekta iesnieguma izskatīšanas un saskaņošanas.
2. Progresa pārskats, starpposma maksājuma pieprasījums un noslēguma ziņojums tiek iesniegts saskaņošanai Uzraudzības iestādē, ja atbalsta saņēmējam nepieciešams saņemt Uzraudzības iestādes apstiprinājumu.
3. Progresa pārskata, starpposma maksājuma pieprasījuma un noslēguma ziņojuma iesniegšanu Uzraudzības iestādē nodrošina:

24.1. atbalsta saņēmējs – vienīgā finansējuma saņēmēja gadījumā;

24.2. atbalsta saņēmējs, kas nozīmēts par projekta koordinatoru – sadarbības projektam ar vienu vai vairākiem Latvijā vai citā ES dalībvalstī reģistrētiem publiskiem vai privātiem uzņēmumiem;

24.3. atbalsta saņēmējs – sadarbības projektam ar vienu vai vairākiem citā ES dalībvalstī reģistrētiem publiskiem vai privātiem uzņēmumiem, ja koordinatora funkcijas pilda citas ES dalībvalsts pārstāvis.

1. Iesniedzot progresa pārskatu, starpposma maksājuma pieprasījumu un noslēguma ziņojumu Uzraudzības iestādē saskaņošanai, atbalsta saņēmējs attiecīgajam ziņojumam pievieno apliecinājumu (1.pielikums).
2. Atbalsta saņēmējs sagatavo progresa pārskatu, starpposma maksājuma pieprasījumu un noslēguma ziņojumu atbilstoši Finansēšanas līguma prasībām un atbilstoši INEA noteiktajām vadlīnijām.
3. Ikgadējā progresa ziņojuma par projekta izpildes gaitu iesniegšana un saskaņošana:

27.1.Atbalsta saņēmējs kārtējā gada martā, bet ne vēlāk kā desmit darba dienas pirms INEA noteiktā iesniegšanas termiņa, iesniedz progresa ziņojumu par pārskata periodā īstenotajām darbībām un veiktajiem izdevumiem Uzraudzības iestādē saskaņošanai.

27.2. Atbalsta saņēmējs progresa ziņojumam par projekta izpildes gaitu pievieno izvērstu informāciju par pārskata periodā veiktajiem attiecināmajiem izdevumiem (2.pielikums).

27.3. Uzraudzības iestāde desmit darba dienu laikā izvērtē progresa ziņojumu par projekta izpildes gaitu un pārbauda tā atbilstību Finansēšanas līguma nosacījumiem.

27.4. Ja progresa ziņojumā par projekta izpildes gaitu atbalsta saņēmējs sniedzis nepilnīgu informāciju, Uzraudzības iestāde elektroniski par to informē atbalsta saņēmēju, nosūtot pieprasījumu uz atbalsta saņēmēja norādīto elektroniskā pasta adresi. Uzraudzības iestāde tās norādītajā termiņā lūdz iesniegt papildu informāciju vai nepieciešamības gadījumā projekta īstenošanu apliecinošus dokumentus, vai arī rosina veikt pārbaudi projekta īstenošanas vietā.

27.5. Ja precizējumi nav nepieciešami, apstiprinātu un parakstītu ziņojuma veidlapu Uzraudzības iestāde nosūta atbalsta saņēmējam, kas ir atbildīgs par ziņojuma tālāku virzību un iesniegšanu INEA.

1. Starpposma maksājuma pieprasījuma iesniegšana un saskaņošana:

28.1. Atbalsta saņēmējs pēc Finansēšanas līgumā noteiktā pārskata perioda beigām, bet ne vēlāk kā piecpadsmit darba dienas pirms INEA noteiktā iesniegšanas termiņa, iesniedz starpposma maksājuma pieprasījumu Uzraudzības iestādē saskaņošanai.

28.2. Atbalsta saņēmējs starpposma maksājuma pieprasījumam pievieno neatkarīga auditora atzinumu par pārskata periodā veikto izdevumu attiecināmību, ja maksājuma pieprasījumā ietvertā summa pārsniedz 325 000 EUR.

28.3. Uzraudzības iestāde desmit darba dienu laikā izvērtē starpposma maksājuma pieprasījumu, pārbauda tā atbilstību Finansēšanas līguma nosacījumiem, atbilstību ikgadējā progresa ziņojumā sniegtajiem datiem un pārliecinās, vai noteiktos gadījumos ir pievienots 28.2.punktā minētais auditora atzinums.

28.4. Ja starpposma maksājuma pieprasījumā atbalsta saņēmējs sniedzis nepilnīgu informāciju, Uzraudzības iestāde elektroniski par to informē atbalsta saņēmēju, nosūtot pieprasījumu uz atbalsta saņēmēja norādīto elektroniskā pasta adresi. Uzraudzības iestāde tās norādītajā termiņā lūdz iesniegt papildu informāciju vai nepieciešamības gadījumā projekta īstenošanu apliecinošus dokumentus, vai arī rosina veikt pārbaudi projekta īstenošanas vietā.

28.5. Ja precizējumi nav nepieciešami, apstiprinātu un parakstītu starpposma maksājuma pieprasījuma veidlapu Uzraudzības iestāde nosūta atbalsta saņēmējam, kas ir atbildīgs par maksājuma pieprasījuma tālāku virzību un iesniegšanu INEA.

1. Noslēguma ziņojuma iesniegšana un saskaņošana:

29.1. Atbalsta saņēmējs divpadsmit mēnešu laikā pēc projekta beigu datuma, bet ne vēlāk kā divus mēnešus pirms INEA noteiktā iesniegšanas termiņa, iesniedz noslēguma ziņojumu Uzraudzības iestādē saskaņošanai.

29.2. Atbalsta saņēmējs noslēguma ziņojumam pievieno neatkarīga auditora atzinumu par projekta īstenošanas laikā veikto izdevumu attiecināmību.

29.3. Uzraudzības iestāde divdesmit darba dienu laikā izvērtē noslēguma ziņojumu, pārbauda tā atbilstību Finansēšanas līguma nosacījumiem un pārliecinās, vai ir pievienots 28.2.punktā minētais auditora atzinums.

29.4. Ja noslēguma ziņojumā atbalsta saņēmējs sniedzis nepilnīgu informāciju, Uzraudzības iestāde elektroniski par to informē atbalsta saņēmēju, nosūtot pieprasījumu uz atbalsta saņēmēja norādīto elektroniskā pasta adresi. Uzraudzības iestāde tās norādītajā termiņā lūdz iesniegt papildu informāciju vai nepieciešamības gadījumā projekta īstenošanu apliecinošu dokumentāciju, vai arī rosina veikt pārbaudi projekta īstenošanas vietā.

29.5. Ja precizējumi nav nepieciešami, apstiprinātu un parakstītu noslēguma ziņojuma veidlapu Uzraudzības iestāde nosūta atbalsta saņēmējam, kas ir atbildīgs par ziņojuma tālāku virzību un iesniegšanu INEA.

1. Atbalsta saņēmējs informē Uzraudzības iestādi par INEA veikto progresa pārskata, starpposma maksājuma pieprasījuma un noslēguma ziņojuma izvērtējumu desmit darba dienu laikā pēc lēmuma saņemšanas no INEA.
2. Ja pēc INEA saņemtā lēmuma par projekta noslēguma maksājumu tiek secināts, ka atbalsta saņēmējam plānots atmaksāt mazāku summu nekā sākotnēji ietverts projekta noslēguma ziņojumā, pamatojot to ar neatbilstoši veiktiem izdevumiem projekta īstenošanas laikā, Uzraudzības iestāde sagatavo informāciju un nosūta to Finanšu ministrijai kā vadošajai valsts pārvaldes iestādei valsts un pašvaldību budžeta politikas jomā. Informācija tiek sniegta par projektiem, kuru īstenošanai piešķirts valsts budžeta līdzfinansējums un kas varētu radīt negatīvu ietekmi uz valsts budžeta deficītu.
3. **Projekta dokumentācijas uzglabāšana**
4. Dokumentus, kas saistīti ar projekta īstenošanu un uzraudzību, uzglabā atbilstoši Latvijas normatīvo aktu un finansēšanas līguma prasībām un termiņiem.

Ministru prezidents M.Kučinskis

Satiksmes ministrs U.Augulis

Iesniedzējs:

Satiksmes ministrs U.Augulis

Vīza:

Valsts sekretārs K.Ozoliņš

25.08.2017 09:17

17340

I.Rubika, 67028046

[Iveta.Rubika@sam.gov.lv](mailto:Iveta.Rubika@sam.gov.lv)